text: HB skal hava nýggjan venjara
text: #000001
text: Hjálparvenjarin hjá HB seinastu tvey árini, Kevin Schindler, gevst nú í felagnum. Hann hevði ábyrgd av høvuðsliðnum í seinnu hálvu í fjør men hevur ikki pappírini uppá pláss. Andrew av Fløtum og Símun Samuelsen fara at hava venjingarnar til nýggi venjarin er upp á pláss. Tað verður heilt skjótt, sigur felagið.
text: #000002
text: Tað var ætlanin, at Kevin Schindler, skuldi vera høvuðsvenjari hjá besta liðnum hjá HB í 2022, men av tí at neyðugu loyvini ikki koma uppá pláss til tíðina, verður hetta av ongum. (Savnsmynd: Sverri Egholm)
text: #000003
text: Tað var ætlanin, at Kevin Schindler, skuldi vera høvuðsvenjari hjá besta liðnum hjá HB í 2022, men av tí at neyðugu loyvini ikki koma uppá pláss til tíðina, verður hetta av ongum. Kevin Schindler gevst tí nú í felagnum.
text: #000004
text: Hetta er sostatt annað árið á rað, at HB stendur uttan venjara í januar mánað.
text: #000006
text: Kevin kom til felagið í 2020, har hann var hjálparvenjari hjá Jens Berthel Askou. Hesum leiklutinum helt hann fram í undir Jonas Dal Andersen, og eftir at Jonas og HB endaðu samstarvið, tók Kevin yvir sum fyribils høvuðsvenjari, inntil Allan Dybczak tók yvir restina av 2021.
text: #000007
text: - Vit ivast ikki í dygdunum hjá Kevin, men fyri at vera venjari í Betri Deildini krevst A-venjaraprógv, ella at man er innskrivaður á A-venjaraútbúgving. Málsligar avbjóðingar gera, at Kevin ikki hevur møguleika at taka útbúgvingina í Føroyum. Tí skuldi hann eftir ætlan taka hana umvegis týska fótbóltssambandið, men koronustøðan hevur við sær, at færri luttakarar sleppa inn, og tí er Kevin ikki innskrivaður enn, skrivar HB á heimasíðuni.
text: #000008
text: HB sigur, at arbeiðið við at finna nýggjan høvuðsvenjara er í gongd, og at tað kemur uppá pláss, innan heilt stutta tíð. Til tá koma Andrew av Fløtum og Símun Samuelsen at hava venjingarnar, saman við fysiska venjaranum Helmand Hamid.
text: #000009
text: Team Klaksvík tók tvey stig í fyrstu royndini
text: #000012